Javaslat A TANÁCS HATÁROZATA az együttműködési tanács és az együttműködési bizottság eljárási szabályzatának elfogadásáról, valamint a szakértői albizottságok létrehozásáról és hatáskörük elfogadása tekintetében az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodás által létrehozott együttműködési tanácsban elfogadandó uniós álláspontról /* COM/2013/0170 final - 2013/0090 (NLE) */





INDOKOLÁS (1) 2011. december 21-én a Tanács elfogadta az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodásnak (a továbbiakban: megállapodás) az Európai Unió nevében történő aláírásáról és annak bizonyos rendelkezéseinek ideiglenes alkalmazásáról szóló határozatát[1]. (2) Catherine Ashton, az Unió külügyi és biztonságpolitikai főképviselője és az Európai Bizottság alelnöke, valamint Hoshyar Zebari, az Iraki Köztársaság külügyminisztere, 2012. május 11-én aláírta a megállapodást. (3) A megállapodás jelenti az első szerződéses kapcsolatot az EU és Irak között. A megállapodás jogi keretet nyújt a rendszeres politikai párbeszédtől a kereskedelmi kapcsolatokig, a szabályozási és a fejlesztési együttműködésig terjedő kérdésekhez. (4) E 10 évre kötött (megújítható) megállapodás célja, hogy szilárd alapot hozzon létre az Irak és az EU közötti kapcsolatok megerősítéséhez. A megállapodás célja különösen a politikai párbeszéd megerősítése bilaterális, regionális és globális kérdésekben, az Irak és az EU közötti kereskedelmi szabályozások javítása, Irak saját létfontosságú reformjainak és fejlesztési erőfeszítéseinek támogatása, valamint elősegíteni Irak nemzetközi gazdaságba történő integrációját. A megállapodás hangsúlyozza az EU amelletti elkötelezettségét, hogy jelentős szerepet játsszon Irak átalakulásában. A megállapodás az EU Iraknak nyújtott támogatásának és az EU-Irak kapcsolatok további fejlesztésének legfontosabb eszköze. (5) A megállapodásnak az Európai Unió nevében történő aláírásáról és annak bizonyos rendelkezéseinek ideiglenes alkalmazásáról szóló 2011. december 21-i tanácsi határozat 3. cikkével összhangban a megállapodás 2. cikke (emberi jogi záradék), valamint II. címe (kereskedelem és befektetések), III. címe (az együttműködés területei) és V. címe (intézményi, általános és záró rendelkezések), amennyiben uniós hatáskörbe tartozó ügyeket érint, 2012. augusztus 1-jétől ideiglenesen alkalmazandó. (6) Az intézményi rendelkezésekről szóló V. cím minisztériumi szinten létrehozza az együttműködési tanácsot, amely felügyeli e megállapodás végrehajtását a megállapodás 111. cikke szerint. Az együttműködési bizottságot a megállapodás 112. cikkének (1) bekezdése hozza létre. A 112. cikk (2) bekezdésével összhangban az együttműködési tanács – amelyet feladatai ellátásában az együttműködési bizottság segít – dönthet egyéb olyan szakosodott albizottság vagy testület felállításáról, amely segítheti feladatai ellátásában, és meghatározza az ilyen bizottságok vagy testületek összetételét, feladatait és működésének módját. (7) Annak érdekében, hogy az intézményi keret teljessé váljon és a megállapodás ideiglenes alkalmazásának hatálya alá tartozó kulcsfontosságú területeken lehetővé váljon a szakértői szintű eszmecsere, az alábbi három albizottság felállítása javasolt a következők szerint: 1) Emberi jogok és demokrácia albizottság; 2) a kereskedelemmel és a kapcsolódó kérdésekkel foglalkozó albizottság; 3) az energiával és a kapcsolódó kérdésekkel foglalkozó albizottság. A felek megegyezésével a későbbi szakaszban további albizottságok hozhatók létre. (8) Az albizottságok ülései lehetővé teszik az EU számára, hogy megerősítse az iraki közigazgatással folytatott együttműködést, és alkalmat kínálnak arra, hogy részletesen megvitathassák az Irak által a konkrét területeken tett előrelépéseket, az EU és Irak közötti együttműködés prioritásait, valamint az Irak számára nyújtott uniós segítséget. Irak határozott érdeklődését fejezte ki a három albizottság munkájának lehető leghamarabbi megkezdése iránt. (9) Mind az EU, mind pedig Irak a megállapodás gyors és hatékony végrehajtása mellett kötelezte el magát. E javaslat célja tehát annak biztosítása, hogy a megállapodás intézményi kerete a lehető leghamarabb létrejöjjön, elfogadva, hogy az albizottságok első üléseire nem később mint 2013 első felében sor kerül, és ezeket az együttműködési bizottság és az együttműködési tanács ülései követik. Az előrehaladás e sorrendjének megvalósítása érdekében javasolt, hogy az együttműködési tanács első lépésként fogadja el határozatát 1) az együttműködési tanács és az együttműködési bizottság eljárási szabályzatának elfogadásáról, valamint 2) a szakértői albizottságok létrehozásáról és hatáskörük elfogadásáról. Ezen felül e határozatokat az együttműködési tanács javasolt eljárási szabályzatának 10. cikke alapján írásbeli eljárással kell elfogadni. 2013/0090 (NLE) Javaslat A TANÁCS HATÁROZATA az együttműködési tanács és az együttműködési bizottság eljárási szabályzatának elfogadásáról, valamint a szakértői albizottságok létrehozásáról és hatáskörük elfogadása tekintetében az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodás által létrehozott együttműködési tanácsban elfogadandó uniós álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 218. cikke (9) bekezdésére, tekintettel az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodásnak (a továbbiakban: megállapodás) az Európai Unió nevében történő aláírásáról és annak bizonyos rendelkezéseinek ideiglenes alkalmazásáról szóló 2011. december 21-i tanácsi határozat[2] 3. cikkére és különösen a megállapodás 111. cikkének (3) bekezdésére és 112. cikkének (2) bekezdésére, tekintettel a Bizottság javaslatára, mivel: (1) A megállapodás egyes részei 2012. augusztus 1-jétől ideiglenesen alkalmazandók, a megállapodás 117. cikkének megfelelően. (2) A megállapodás hatékony végrehajtásának előmozdítása érdekében a megállapodás intézményi keretét a lehető leghamarabb létre kell hozni. (3) A megállapodás 111. cikkének (3) bekezdése szerint az együttműködési tanács megállapítja eljárási szabályait. (4) A megállapodás 112. cikke szerint az együttműködési tanács – amelyet feladatai ellátásában az együttműködési bizottság segít – dönthet egyéb olyan szakosodott albizottság vagy testület felállításáról, amely segítheti feladatai ellátásában, és meghatározza az ilyen bizottságok vagy testületek összetételét, feladatait és működésének módját, ELFOGADTA EZT A HATÁROZATOT: Egyetlen cikk (1) Az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodás 111. cikke által létrehozott együttműködési tanácsban elfogadásra kerülő uniós álláspontot a következők tekintetében kell kialakítani: – az együttműködési tanács és az együttműködési bizottság eljárási szabályzatának elfogadása, valamint – a szakértői albizottságok létrehozása és hatáskörük elfogadása, az együttműködési tanácsnak az e határozathoz mellékelt határozatjavaslataiban foglalt feltételek mellett. (2) A határozattervezetek kisebb módosításáról megegyezésre kerülhet sor az együttműködési tanács uniós képviselőivel, újabb tanácsi határozat nélkül. Kelt Brüsszelben, -án/-én. a Tanács részéről az elnök I. MELLÉKLET AZ EU–IRAK EGYÜTTMŰKÖDÉSI TANÁCS 1/2013. HATÁROZATA (2013. hónap NN.) a saját és az együttműködési bizottság eljárási szabályzatának elfogadásáról AZ EU–IRAK EGYÜTTMŰKÖDÉSI TANÁCS, tekintettel az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodásra (a továbbiakban: a megállapodás), és különösen annak 111. cikkére, mivel: (1) A megállapodás egyes részei 2012. augusztus 1-jétől ideiglenesen alkalmazandók, a megállapodás 117. cikkének megfelelően. (2) A megállapodás hatékony végrehajtásának előmozdítása érdekében a megállapodás intézményi keretét a lehető leghamarabb létre kell hozni. (3) Az együttműködési tanács feladata elfogadni az ezt célzó intézkedéseket. A megállapodás 111. cikkének (3) bekezdése szerint az együttműködési tanács maga állapítja meg eljárási szabályait. Annak érdekében, hogy az együttműködési bizottság a lehető leghamarabb megkezdhesse működését, az együttműködési tanácsnak létre kell hoznia az együttműködési bizottság eljárási szabályzatát is. (4) Az együttműködési tanács eljárási szabályzatának 10. cikkével összhangban az együttműködési tanács írásbeli eljárás útján is hozhat határozatokat. (5) Az együttműködési tanács ezen határozatát írásbeli eljárás útján kell elfogadni, A KÖVETKEZŐKÉPPEN HATÁROZOTT: Egyetlen cikk Az együttműködési tanács eljárási szabályzatát és az együttműködési bizottság eljárási szabályzatát – amelyek az A, illetve B függelékben találhatók – ezennel elfogadják. Kelt, […]-án/-én || az együttműködési tanács részéről az elnök AZ I. MELLÉKLET A. FÜGGELÉKE Az együttműködési tanács eljárási szabályzata 1. cikk Elnökség Az együttműködési tanács elnökségét 12 hónapos időszakokra az Európai Unió és tagállamai részéről az Európai Unió Külügyek Tanácsának elnöke, illetve az Iraki Köztársaság külügyminisztere felváltva látja el. Az első elnökségi időszak az együttműködési tanács első ülésének napján kezdődik és ugyanazon év december 31. napjával ér véget. 2. cikk Ülések Az együttműködési tanács miniszteri szinten évente egyszer ülésezik. Az együttműködési tanács bármely Szerződő Fél kérésére és a Felek beleegyezésével rendkívüli üléseket tarthat. Amennyiben a felek másképp nem állapodnak meg, az együttműködési tanács minden ülését az Európai Unió Tanácsa üléseinek szokásos helyén, a két fél közötti megállapodás szerinti időpontban tartja. Az együttműködési tanács üléseit az együttműködési tanács titkárai az elnök egyetértésével közösen hívják össze. 3. cikk Képviselet Az együttműködési tanács tagjai, ha nem tudnak megjelenni, képviseltethetik magukat. Ha egy tag képviseltetni kívánja magát, még az adott ülés megkezdése előtt értesítenie kell az elnököt képviselője nevéről. Az együttműködési tanács tagjának képviselője e tag minden jogát gyakorolja. 4. cikk Küldöttségek Az együttműködési tanács tagjait tisztviselők kísérhetik. Az elnököt az üléseket megelőzően tájékoztatni kell a Felek küldöttségének tervezett összetételéről. Az Európai Beruházási Bank képviselője megfigyelőként részt vesz az együttműködési tanács azon ülésein, ahol a bankot érintő kérdés kerül napirendre. Adott esetben és kölcsönös megállapodás útján az együttműködési tanács üléseire megfigyelő szakértőként más személyeket vagy szervek képviselőit is meg lehet hívni, hogy bizonyos témákkal kapcsolatban tájékoztatást nyújtsanak. 5. cikk Titkárság Az Európai Unió Tanácsa Főtitkárságának egy képviselője és Irak európai uniós képviseletének egy képviselője együttesen látják el az együttműködési tanács titkári feladatait. 6. cikk Levelezés Az együttműködési tanácshoz címzett levelezést az együttműködési tanács elnökének kell küldeni az Európai Unió Tanácsának címére. A két titkár gondoskodik a levelezés továbbításáról az együttműködési tanács elnöke részére, és adott esetben annak köröztetéséről az együttműködési tanács többi tagja számára. A köröztetett levelezést elküldik továbbá a Bizottság Főtitkárságának, az Európai Külügyi Szolgálatnak, a tagállamok állandó képviseleteinek, az Európai Unió Tanácsa Főtitkárságának, valamint Irak európai uniós képviseletének. Az együttműködési tanács elnökétől származó közleményeket a két titkár elküldi a címzetteknek, és adott esetben körözteti a második bekezdésben megjelölt címeken az együttműködési tanács többi tagja között is. 7. cikk Nyilvánosság Eltérő határozat hiányában az együttműködési tanács ülései nem nyilvánosak. 8. cikk Az ülések napirendje (1) Az elnök minden ülésre előzetes napirendet készít. Az előzetes napirendet az együttműködési tanács titkárai az ülés kezdete előtt legkésőbb 15 nappal eljuttatják a 6. cikkben említett címzetteknek. Az előzetes napirend tartalmazza azokat a pontokat, amelyek napirendre vételét legfeljebb 21 nappal az ülést megelőzően az elnöktől kérelmezték. Ezeket a tárgypontokat csak akkor veszik fel az előzetes napirendre, ha az azok alátámasztására szolgáló dokumentumokat legkésőbb az előzetes napirend postázásának időpontjáig továbbítják a titkároknak. A napirendet az együttműködési tanács az egyes ülések kezdetén fogadja el. Amennyiben arról a Felek megállapodnak, az előzetes napirenden nem szereplő tárgypont is felvehető a napirendre. (2) A Felekkel egyetértésben az elnök az ügy sajátosságainak figyelembevételével adott esetben lerövidítheti az (1) bekezdésben meghatározott határidőket. 9. cikk Jegyzőkönyv A két titkár minden ülésről közös jegyzőkönyvtervezetet készít. A jegyzőkönyvben az egyes napirendi pontok tekintetében általában a következőket kell feltüntetni: – az együttműködési tanácsnak benyújtott dokumentumok, – azok a megállapítások, amelyeknek jegyzőkönyvbe való felvételét az együttműködési tanács valamely tagja kérte, – a tett javaslatok, a megállapítások, amelyekről megállapodás született, valamint az elfogadott következtetések. A jegyzőkönyvtervezetet jóváhagyásra be kell nyújtani az együttműködési tanácsnak. A jóváhagyást követően a jegyzőkönyvet az elnök és a két titkár aláírásával látja el. A jegyzőkönyvet az Európai Unió Tanácsa Főtitkárságának irattárában helyezik el, amely a megállapodás dokumentumainak letéteményese. A 6. cikkben említett minden címzettnek el kell juttatni egy hitelesített másolatot. 10. cikk Határozathozatal (1) Az együttműködési tanács a felek közös egyetértésével hozza meg határozatait és tesz ajánlásokat. Maga a megállapodás utal azokra az ügyekre, amelyekben az együttműködési tanács határozatot hozhat. Az együttműködési tanács írásbeli eljárás útján is hozhat határozatokat és tehet ajánlásokat, amennyiben a két fél megegyezik erről. Amennyiben az együttműködési tanács az írásbeli eljárás alkalmazásáról határoz, a Felek kölcsönös egyetértése mellett határidő állapítható meg, ameddig az együttműködési tanács elnöke a két titkár jelentése alapján megállapíthatja, hogy sor került-e a Felek közös megegyezésére. (2) A megállapodás 111. cikke értelmében az együttműködési tanács határozatai és ajánlásai a „határozat”, illetve „ajánlás” címet viselik, amit sorszám, az elfogadás dátuma és tárgyuk megjelölése követ. Az együttműködési tanács határozatait és ajánlásait az elnök aláírásával látja el és a két titkár hitelesíti. A határozatokat és az ajánlásokat továbbítani kell a fenti 6. cikkben említett valamennyi címzettnek. A Szerződő Felek dönthetnek arról, hogy saját hivatalos lapjukban közzéteszik az együttműködési tanács által elfogadott határozatokat és ajánlásokat. 11. cikk Nyelvek Az együttműködési tanács hivatalos nyelvei a két fél hivatalos nyelvei. Eltérő határozat hiányában az együttműködési tanács határozatait az ezeken a nyelveken elkészített dokumentációra alapozza. 12. cikk Kiadások Az Európai Unió és Irak maga viseli az együttműködési tanács ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások az Európai Uniót terhelik, ez alól kivételt képeznek az Irak hivatalos nyelvéről vagy Irak hivatalos nyelvére történő tolmácsolás és fordítás költségei, amelyek Irakot terhelik. Az ülések szervezésével kapcsolatosan felmerülő egyéb kiadások az üléseknek otthont adó Felet terhelik. 13. cikk Együttműködési bizottság (1) A megállapodás 112. cikkével összhangban az együttműködési bizottság annak érdekében jön létre, hogy segítse az együttműködési tanácsot feladatai ellátásában. A bizottság egyrészről az Európai Unió képviselőiből, másrészről Irak kormányának képviselőiből áll, rendszerint főtisztviselői szinten. (2) Az együttműködési bizottság előkészíti az együttműködési tanács üléseit és határozatait, adott esetben végrehajtja az együttműködési tanács határozatait és ajánlásait, és általában biztosítja a kapcsolat folytonosságát és a megállapodásban foglaltak megfelelő működését. Az együttműködési bizottság foglalkozik minden olyan üggyel, amelyet az együttműködési tanács a hatáskörébe utal, valamint amely a megállapodás napi végrehajtása folyamán felmerülhet. Javaslatokat és határozat-/ajánlástervezeteket nyújt be elfogadásra az együttműködési tanácsnak. Az együttműködési tanács bármely jogkörét az együttműködési bizottságra ruházhatja. (3) Azokban az esetekben, amikor a megállapodás kötelező konzultációra vagy a konzultáció lehetőségére utal, illetve amikor a Felek közösen úgy döntenek, hogy egymással konzultációt folytatnak, ezekre a konzultációkra az együttműködési bizottságon belül kerülhet sor. Ha a két fél arról megállapodik, a konzultáció folytatódhat az együttműködési tanácson belül. AZ I. MELLÉKLET B. FÜGGELÉKE Az együttműködési bizottság eljárási szabályzata 1. cikk Elnökség Az együttműködési bizottság elnökségét 12 hónapos időszakokra az Európai Unió képviselője, illetve Irak kormányának egy képviselője felváltva látja el. Az első elnökségi időszak az együttműködési tanács első ülésének időpontjában kezdődik és ugyanazon év december 31. napjával ér véget. 2. cikk Ülések Az együttműködési bizottság a két fél egyetértése mellett akkor ülésezik, amikor azt a körülmények megkívánják, legalább évente egyszer. Az együttműködési bizottság minden ülését a két Fél közötti megállapodás szerinti időben és helyen tartja. Az együttműködési bizottság üléseit az elnök hívja össze. Az együttműködési bizottság éves üléseit az együttműködési tanács éves üléseit megelőzően kell összehívni. Az ülést kellő időben kell összehívni annak érdekében, hogy az együttműködési bizottság elő tudja készíteni az együttműködési tanács ülését. 3. cikk Küldöttségek Az elnököt az üléseket megelőzően tájékoztatni kell a Felek küldöttségének tervezett összetételéről. 4. cikk Titkárság Az Európai Külügyi Szolgálat és az iraki kormány egy-egy képviselője közösen gyakorolja az együttműködési bizottság titkári tisztségét. Valamennyi, az e határozatban előírt, az együttműködési bizottság elnökéhez címzett, illetve általa tett közleményt meg kell küldeni az együttműködési bizottság titkárainak, valamint az együttműködési tanács elnökének és titkárainak. 5. cikk Nyilvánosság Amennyiben erről másképp nem határoznak, az együttműködési bizottság ülései nem nyilvánosak. 6. cikk Az ülések napirendje (1) Az elnök minden ülésre elkészít egy előzetes napirendet. Az előzetes napirendet az együttműködési bizottság titkárai az ülés kezdete előtt legkésőbb 15 nappal eljuttatják a 4. cikkben említett címzetteknek. Az előzetes napirend tartalmazza azokat a tárgypontokat, amelyek napirendre vételét legfeljebb 21 nappal az ülést megelőzően az elnöktől kérelmezték. Ezeket a tárgypontokat akkor veszik fel az előzetes napirendre, ha az azok alátámasztására szolgáló dokumentumokat legkésőbb az előzetes napirend postázásának időpontjáig továbbítják a titkároknak. Az együttműködési bizottság szakértőket kérhet fel, hogy az ülésen különleges tárgykörökre vonatkozó információk közlése céljából részt vegyenek. A napirendet az együttműködési bizottság fogadja el minden ülés elején. Amennyiben arról a Felek megállapodnak, az előzetes napirenden nem szereplő pontot is felvehetnek a napirendre. (2) Az elnök a Felekkel egyetértésben adott esetben az ügy sajátosságainak figyelembe vétele érdekében csökkentheti az (1) bekezdésben meghatározott időkorlátokat. 7. cikk Jegyzőkönyv Minden ülésről jegyzőkönyv készül, amely az elnök által az együttműködési bizottságban elfogadott következtetések összefoglalásán alapul. Miután a jegyzőkönyvet az együttműködési bizottság jóváhagyta, azt az elnök és a titkárok aláírják, és mindkét fél iktatja. A jegyzőkönyv egy példányát a 4. cikkben említett minden címzettnek el kell juttatni. 8. cikk Határozathozatal Azon különleges esetekben, amikor az együttműködési tanács eljárási szabályzata 13. cikkének (2) bekezdésével összhangban az együttműködési tanács az együttműködési bizottságot határozatok meghozatalára/ajánlások megtételére jogosítja fel, ezen aktusok a „határozat”, illetve „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ. Az együttműködési bizottság határozatait és ajánlásait a Felek közös megegyezéssel fogadják el. Az együttműködési bizottság írásbeli eljárás útján is hozhat határozatokat és tehet ajánlásokat, amennyiben a két Fél megegyezik erről. Amennyiben az együttműködési bizottság az írásbeli eljárás alkalmazásáról határoz, a Felek kölcsönös egyetértése mellett határidő állapítható meg, ameddig az együttműködési bizottság elnöke a két titkár jelentése alapján nyilatkozatot tehet arról, hogy sor került-e a Felek közös megegyezésére. Az együttműködési bizottság határozatait és ajánlásait az elnök írja alá és a két titkár hitelesíti, ezt követően megküldik azokat az ezen eljárási szabályzat 4. cikkében említett címzetteknek. A Szerződő Felek dönthetnek arról, hogy saját hivatalos lapjukban közzéteszik az együttműködési bizottság által elfogadott határozatokat és ajánlásokat. 9. cikk Kiadások Az Európai Unió és Irak maga viseli az együttműködési bizottság ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások az Európai Uniót terhelik, ez alól kivételt képeznek az Irak hivatalos nyelvéről vagy Irak hivatalos nyelvére történő tolmácsolás és fordítás költségei, amelyek Irakot terhelik. Az ülések szervezésével kapcsolatosan felmerülő egyéb kiadások az üléseknek otthont adó felet terhelik. 10. cikk Albizottságok és különleges munkacsoportok Az együttműködési tanács eljárási szabályzatának 13. cikkével összhangban az együttműködési bizottság a neki alárendelten működő albizottságok vagy szakértői munkacsoportok létrehozásáról határozhat, amelyeknek üléseiket követően jelentést kell tenniük az együttműködési bizottságnak. Az együttműködési bizottság dönthet egy létező albizottság vagy munkacsoport megszüntetéséről, azok hatáskörének meghatározásáról vagy módosításáról, illetve a bizottság feladatainak végrehajtásában való segítségnyújtás céljával további albizottságok vagy munkacsoportok létrehozásáról. Ezen albizottságok és munkacsoportok nem rendelkeznek döntéshozatali hatáskörrel. II. MELLÉKLET AZ EU–IRAK EGYÜTTMŰKÖDÉSI TANÁCS 2/2013. HATÁROZATA (2013. hónap NN.) a három szakértői albizottság létrehozásáról és hatáskörük elfogadásáról AZ EU–IRAK EGYÜTTMŰKÖDÉSI TANÁCS, tekintettel az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodásra (a továbbiakban: a megállapodás), és különösen annak 112. cikkére, mivel: (1) A megállapodás egyes részei 2012. augusztus 1-jétől ideiglenesen alkalmazandók, a megállapodás 117. cikkének megfelelően. (2) A megállapodás hatékony végrehajtásának előmozdítása érdekében a megállapodás intézményi keretét a lehető leghamarabb létre kell hozni. (3) A megállapodás 112. cikke szerint az együttműködési tanács – amelyet feladatai ellátásában az együttműködési bizottság segít – dönthet egyéb olyan szakosodott albizottság vagy testület felállításáról, amely segítheti feladatai ellátásában, és meghatározza az ilyen bizottságok vagy testületek összetételét, feladatait és működésének módját. (4) Annak érdekében, hogy a megállapodás ideiglenes alkalmazásának hatálya alá tartozó kulcsfontosságú területeken lehetővé váljon a szakértői szintű eszmecsere, három albizottság felállítása javasolt. A Felek további megállapodásával mind az albizottságok jegyzéke, mind pedig az egyes albizottságok hatásköre módosítható. (5) Az együttműködési tanács eljárási szabályzatának 10. cikkével összhangban az együttműködési tanács írásbeli eljárás útján is hozhat határozatokat. (6) Annak érdekében, hogy az albizottságok kellő időben megkezdhessék működésüket, az együttműködési tanács ezen határozatát írásbeli eljárás útján kell elfogadni, ELFOGADTA EZT A HATÁROZATOT: Egyetlen cikk Ezennel létrejönnek az A. függelékben felsorolt albizottságok. Ezennel elfogadásra kerülnek az albizottságok B. függelékben meghatározott hatáskörei. Kelt …, …-án/-én. az EU-Irak Együttműködési Tanács részéről A II. MELLÉKLET A. függeléke EU–Irak együttműködési tanács Létrehozott albizottságok (1) Emberi jogok és demokrácia albizottság; (2) a kereskedelemmel és a kapcsolódó kérdésekkel foglalkozó albizottság; (3) az energiával és a kapcsolódó kérdésekkel foglalkozó albizottság; A II. MELLÉKLET B. függeléke az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodás alapján az A. függelékben létrehozott albizottságok hatásköre 1. cikk Az egyes albizottságok üléseiken foglalkozhatnak a partnerségi és együttműködési megállapodás végrehajtásával, a megállapodás hatálya alá tartozó bármely, illetve valamennyi területen. Az albizottságok megvitathatják a kétoldalú együttműködés vonatkozó területeivel kapcsolatos témákat vagy konkrét projekteket is. Bármelyik fél kérésére egyedi kérdéseket is fel lehet vetni. 2. cikk Az albizottságok az együttműködési bizottság felügyelete alatt működnek. Az albizottságok minden ülés után jelentést tesznek és továbbítják következtetéseiket az együttműködési bizottságnak. 3. cikk Az albizottságok a Felek képviselőiből állnak. Mindkét Fél egyetértésével az albizottságok üléseikre szakértőket hívhatnak meg és meghallgathatják őket az albizottsági ülés napirendjének konkrét pontjai tekintetében. 4. cikk Az albizottságok elnökségét a Felek felváltva látja el az együttműködési bizottság elnökségre vonatkozó szabályának megfelelően az Európai Unió képviselője, illetve Irak kormányának egy képviselője. 5. cikk Az Európai Külügyi Szolgálat és az iraki kormány egy-egy képviselője közösen gyakorolja az albizottság állandó titkári tisztségét. Az albizottságot érintő valamennyi közleményt a két állandó titkárhoz kell eljuttatni. 6. cikk Az albizottságok a Felek megállapodása szerint és valamelyik Fél írásos kérelmére szükség esetén bármilyen ügyben összehívhatók, és évente legalább egyszer ülést tartanak. Az ülésekre a két Fél megegyezése szerinti helyszínen és időpontban kerül sor. Az egyik Félnek az albizottság ülésének összehívására irányuló kérelmére a másik Fél állandó titkára a kérelem kézhezvételétől számított 15 munkanapon belül válaszol. Különösen sürgős esetben a két Fél egyetértésével az albizottság összehívására rövidebb időn belül is sor kerülhet. Az elnököt minden egyes ülést megelőzően tájékoztatni kell a két Fél küldöttségének tervezett összetételéről. Az albizottság üléseit a két állandó titkár együttesen hívja össze, akik az együttműködési bizottság titkárainak egyetértésével járnak el. 7. cikk A napirendre felvenni kívánt pontokat a szóban forgó albizottsági ülés előtt legalább 15 munkanappal kell megküldeni az állandó titkároknak. A pontokhoz kapcsolódó bármilyen dokumentumot az ülés előtt legalább 10 munkanappal kell megküldeni az állandó titkároknak. E pontok alapján előzetes napirendet állítanak össze, melyet a rendelkezésre álló, kapcsolódó dokumentumokkal együtt az albizottság ülését megelőzően legalább öt munkanappal megküldenek az együttműködési bizottság titkárainak, valamint a tagállamok állandó képviseleteinek. Kivételes esetekben, mindkét állandó titkár írásos egyetértése mellett, további pontok rövidebb időn belül is felvehetők a napirendre. 8. cikk Eltérő határozat hiányában az albizottságok ülései nem nyilvánosak. 9. cikk Valamennyi ülésről jegyzőkönyvet kell vezetni. Az albizottság egyes ülésein készült jegyzőkönyvek és következtetések egy példányát minden esetben továbbítani kell az együttműködési bizottság titkáraihoz. A tagállamok állandó képviseleteinek is másolatot kell küldeni. [1] HL L 204., 2012.7.31. [2] HL L xxxx.